નવી દિલ્હી, 12 જુલાઇ : કાયદાકીય વિશેષજ્ઞોએ સુપ્રીમ કોર્ટના નિર્ણયની ભાવનાની પ્રશંસા કરી છે. જેમાં જેલમાં બંધ લોકોને ચૂંટણી લડવાથી રોકવાની વાત કરવામાં આવી છે. આ સાથે એમ પણ માનવામાં આવે છે કે સુપ્રીમ કોર્ટના આ નિર્ણયની ફરી સમીક્ષા કરવામાં આવે એવી શક્યતા છે. કારણ કે આ નિર્ણયમાં અનેક મુદ્દાઓને વધારે સ્પષ્ટ કરવાની જરૂર છે. જેમાં ચૂંટણીઓ પહેલા પોતાના પ્રતિદ્વંદીઓને નિશાન બનાવવા માટે નેતાઓ દ્વારા તેનો દુરુપયોગ કરવાનો પણ સમાવેશ થાય છે.